السلام عليكم ورحمة الله وبركاته. اهلا بحضراتكم في المقطع رقم تسعمية اربعة واربعين مقاطع حظر التجول الحلقة الحادية والثلاثون من حلقات تدبر سورة الانعام افتح معي المصحف واقرا معي الاية مية اتنين وعشرين
اعوذ بالله السميع العليم من الشيطان الرجيم اومن كان ميتا فاحييناه وجعلنا له نورا يمشي به في الناس كمن مثله في الظلمات ليس بخارج منها كذلك زين للكافرين ما كانوا يعملون
ايه علاقة الكلام ده الكلام اللي قبله اللي عن عدم اكل ما لم يذكر اسم الله عليه لو تفتكروا كده اخر اية تدبرناها امبارح. اقرا معي كده الاية مية واحد وعشرين
ولا تأكلوا مما لم يذكر اسم الله عليه وانه لفسق وان الشياطين ليوحون الى اوليائهم ليجادلوكم وان اطعتموهم انكم لمشركون قلنا ان احيانا الكفار يقولوا كلام كده في الفيديوهات بتاعتهم يبدو منطقي
ومقنع زي ما قالوا كده القدام الكفار القدام للمسلمين عن اكل الميتة انتم ليه بتاكلوا ما تقتلون! يعني اللي بتدبحوه ولا تأكلوا ما قتل الله. يعني الميتة فممكن بعض الناس تسمع الكلام ده ودماغها تلف
ده بيحصل من اللي بيتفرجوا على فيديوهات الملحدين والكلام ده على الانترنت الناس دماغها بتلف فربنا قال لك ان الشياطين شياطين الجن يوحون لاوليائهم هم يوحون الى اوليائهم من شياطين الانس ليجادلوكم بكلام شكله لاول وهلة انه منطقي. بس لما تركز فيه
تقدر تفنده بسهولة لان الباطل ضعيف. الباطل واهي حتى لو كان شكله قوي. لكنه في الحقيقة ضعيف لا يقف على رجلين امام الحق الجدال والادلة والبراهين الباطل لا يمكن ان يقف امام الحق. وعلى كل حال لو قطعتوهم وان اطعتموهم
لمشركون تبقوا مشركين ما تيجي بعدها الاية اللي هي الاية بتاعتنا النهاردة مية اتنين وعشرين تقول لك ازاي اصلا تطيع ناس زي دول يعني ايش جاب لجاب اقرا بقى معي. اومن كان ميتا فاحييناه وجعلنا له نورا يمشي به في الناس
كمن مثله في الظلمات ليس بخارج منها كذلك زين للكافرين ما كانوا يعملون بقى الحي يطيع الميت بقى المبصر يطيع الاعمى بقى اللي في النور يطيعني في الظلام معقول يبقى
المفروض الحي هو اللي يطيع ولا اللي في الظلمات هو اللي المفروض يطيع اللي في النور. باختصار شديد. هو ده معنى الاية اللي يعني بالنسبة ازاي تطيعوهم بقى معقول! او من كان ميتا فاحييناه وجعلنا له نورا يمشي به في الناس
كمن مثله في الظلمات ليس بخارج منها. هنا في تشبيهين جمال اوي تشبيه للانسان وتشبيه للايمان تشبيه الانسان بالحي او بالميت على حسب ايمانه وتشبيه للايمان بالنور او الظلمات على حسب الايمان موجود او مش موجود
ركز كده معي اومن كان ميتا يعني كافر يعتبر ميت لان الحياة حياة القلب والقلب الخالي من الايمان قلب ميت عشان كده ربنا قال عن القرآن ايه؟ وكذلك اوحينا اليك روحا من امرنا. يبقى الوحي القرآن
روح مش حبر على ورق الروح والروح تدخل القلب الميت فتحييه. اومن كان ميتا تشبيه للكافر بالميت فاحييناه احييناه بالايمان فهذا تشبيه للايمان بالحياة وجعلنا له نورا يمشي به في الناس تشبيه الشريعة بالنور
اللي يبيق بها او بهذا النور يستطيع الانسان يمشي بين الناس دون ان يصطدم بهم فالشرع يحدد طريقة التعامل بين الناس وبين الحقوق والواجبات وممكن يمشي الانسان هذا النور بين الناس او يمشي به في الناس يعني يمشي ينشره كمان بين الناس. يعني يعني خلي بالك
المسلم يعلم ان وظيفته في الدنيا هي انه خليفة الله في الارض يعني ايه خليفة الله في الارض؟ يعني مدير كوكب الارض انت المدير انت ربنا اعطاك السلطة يعني ما ادلكم على حاجة
احنا مسلا لما بنمسك اسد بنحط الاسد في ايه في قفص صح؟ حلو قوي مين قال لك ان انت يوم القيامة ربنا مش هيحاسبك على الظلم. انت مين سمح لك تحط الاسد في قفص
ما فكرتوش فيها دي لا مش هتتحاسب على الظن ان ربنا استخلفك جعلك انت المدير فانت تعلم ان هذا الاسد هيعمل مساخر هيعمل بلاوي هياكل هيضر هيؤزي بني ادمين وحيوانات فربنا ادى لك السلطة كخليفة انك تحط الاسد في القفص
انت عندك السلطة دي المهم احنا عارفين ان مهام الاستخلاف في الارض اربعة رئيسية. اول حاجة العبادة. اتنين الدعوة. تلاتة اعمار الارض. اربعة اقامة العدل. طالما دعوة من ضمن هذه المهام
فالنور اللي ربنا اضاء به قلب المؤمن وجب عليه ان يمشي به في الناس يعني يمشي ينشره بين الناس ومن كان حيا او اسف او من كان ميتا فاحييناه وجعلنا له نورا. طبعا فيه ميتم وفيه قراءة ميتة. واللي
اتنين لغتين لهم نفس المعنى ومن كان ميتا فاحييناه وجعلنا له نورا يمشي به في الناس كمن مثله في الظلمات ليس بخارج منها. اكيد مش هيبقى زي اللي في الظلمات
ومش عارف يخرج منها ايه هي الظلمات دي القرآن تركك تفكر قال لك كان ميتا فاحييناه. يبقى اللي في الظلمات ده لسه ميت. يبقى اول ظلمة ظلمة الموت موت القلب
والقرآن قال لك وجعلنا له نورا يمشي به في الناس. يبقى تاني ظلمة ظلمة عدم اتباع الشرع مما يؤدي للتخبط والاصطدام بالناس الله هو الكافر ينفع يتبع الشرع؟ اه طبعا ينفع
وهينتفع جدا منه في الدنيا الكافر هيدفع تمن كفره في الاخرة. لكنه لو اتبع الشريعة الاسلامية في امر من امور الدنيا هينتفع بها جدا. مسلا في الاقتصاد لو اتبع الاقتصاد الاسلامي هينتفع في الدنيا من اتباع النزام الصحيح
ازا اتبع النزام الربوي هيحدث له التخبط والتصادم اللي احنا بنشوفه وبيحصل في العالم كل عشرة خمستاشر عشرين سنة. انهيارات اقتصادية وافلاس شركات ضخمة وافلاس دول ومجاعات وناس بتموت من الجوع وناس تانية عندها تخمة من كثرة الاكل
الناس مش لاقيين قرش وناس معها مليارات. لا تعرف كيف تنفقها ظلمات لا يستطيع الكافر ان يخرج منها ليه لان نور الله محجوب عنه اومن كان ميتا فاحييناه وجعلنا له نورا يمشي به في الناس كمن مثله
في الظلمات ليس بخارج منها اوعى انت بتسأل نفسك ازاي وقع نفسه في الظلمات دي ازاي الكافر اللي بيظهر بمظهر المثقف المتحضر اللي لابس بدلة كده محترمة وشيك قوي وشكله كده شكله راجل بيفهم يعني
قارئ محلل بيانات شاطر ازاي يغرز الغرزة دي؟ ازاي يغرق نفسه كده؟ فالقرآن كتاب يقرأك قبل ان اقرأ كمل الاية. كذلك زين للكافرين ما كانوا يعملون. ما هو الشيطان بيزين للكافر الاعمال اللي
هو ما قالوش انها تغرقه وما قالوش انها معاصي حتى وبيزخرفها زخرفها يعني زينها والتزيين هو تحسين الحال عن عن الحقيقة عشان يبدو الامر اجمل من الطبيعي بتاعه كانت النتيجة انه عمل ايه؟ غرر بهم. ربنا قال يوحي بعضهم الى بعض زخرف القول غرورا
الشياطين للانس والجن بيوحي بعضهم الى بعض زخرف القول يزخرف القول. ليه؟ غرورا عشان يغرروا بالناس عشان يخدعوا مية تلاتة وعشرين وكذلك جعلنا في كل قرية اكابر مجرميها. ليمكروا فيها
وما يمكرون الا بانفسهم وما يشعرون اذا ما يحدث معك يا محمد هو تماما ما حدث من قبلك وكذلك وبنفس الطريقة دي جعلنا في كل قرية كل بلد كل دولة
اكابر مجرميها النخب اللي بيقلدوها العوام مش كبير مش كبير واحد لأ اكابر مجموعات من الكبار المشاهير النخب السياسية نخب المال والاعمال نخب الفن الفنانين اللي الناس النخب دي الناس بيعتبروهم مقياس
وبيقلدوهم يعني اللي يملك سيارة زي سيارة فلان يبقى نجح في الحكاية دي اللي يملك بيت مثل بيت فلان يبقى نجح في القضية دي. يا سلام اللي يصل للشهرة زي شهرة فلان يبقى نجح. ليه؟ لان الناس دي اكابر. الناس بتكبرهم وبينزر لهم نزرة الايه
الاسوة القدوة الحقيقة هم مش ناجحين دول مجرمين وكذلك جعلنا في كل قرية اكابر مجرميها دول اكابر المجرمين. يبقى التدبر هنا هو اننا لازم نزبط المعايير بتاعتنا على معيار الشرع
الشرع بيعاير ازاي يعني بيقيس على ايه ويبقى المقياس بتاعي هو الشرع مش مقاييس تانية واحد يبدو للناس ناجح بمعيار الدنيا اللي هو معيار الحضارة المادية اللي بتعتبر المادة والثروة والشهرة والسلطة نجاح
بينما في ميزان الشرع هو مجرم مسلا مش بيخرج زكاته مسلا بيشرب وبيعمل حفلات بتاع ده. آآ الماجنة والكلام ده كله. يبقى في ميزان الشرع هو مجرم انا كمتدبر للقرآن لازم اشوفه ايه مجرم ولا ناجح؟ ازا شفته ناجح يبقى انا بقرا قرآن وانا مش فاهم حاجة. القرآن لا يجاوز حنجرته
عمال اقراه ولكن في الحقيقة انا ماشي على معايير الدنيا. الحضارة المادية لازم ازبط المعيار بتاعي يبقى مطابق لمعيار شرع الله. لن ارى هذا الانسان لا كبير ولا غني ولا قوي ولا مشهور. انا سأراه انسان
انسان آآ يعني ادعي له بالهداية واحاول ادعوه لو قدرت اوصل له لكن لا يمكن اطلب من ربنا انه يجعلني مثله اكابر مجرميها ليمكروا فيها هؤلاء بدل ما يصلحوا ويدعوا الناس للخير لأ بيمكروا
يعني بيخططوا ليلا المكر تخطيط للشر في الخفاء يمكروا بالدعاء يمكروا بالمصلحين يمكر بالانبياء زمان لان الدين بيحرر الناس فبيزيل الغشاوة من على اعينهم فبيشوفوا هؤلاء الاكابر على حقيقتهم انهم اكابر المجرمين مش اكابر دول اكابر اه بس في الاجرام. وما
يمكرون الا بانفسهم وما يشعرون. التخطيط الشرير اللي بينكروه ده في الحقيقة هو حبل مشنقة بيربطوه حوالين رقبتهم وما يشعرون هو مكر بانفسهم مش بالناس مش بالمسلمين ما يقدروش يعملوا للمسلم اي حاجة
حرفيا اقصى حاجة يقدروا يعملوها للمسلم ايه اقصى حاجة يقتلوه ابقوا ابعتوه اتجنن شهيد الرصاصة اللي بيطلقوها على مسلم دي هي تزكرة مجانية وان واي للجنة مش راجع منها انما هم بهذه الرصاصة دخلوا بها نفسهم النار
استحقوا اللعن اللي اطلقها واللي امره واللي رضي بها كلهم اهلكوا انفسهم اللي بيعملوا فيديوهات عشان يشتتوا عقول المؤمنين ويقنعوهم بالالحاد. ويقنعوهم بالشزوز ويستخدموا زخرف القول يعني بيزخرفوا الكلام في الحقيقة الامر ده والجهد اللي بيعملوه دوا والمكر اللي بيعملوه دوا بيضيعوا نفسهم هم به
وما يمكرون الا بانفسهم بس مش حاسين وما يشعرون اربعة وعشرين واذا جاءتهم اية قالوا لن نؤمن حتى نؤتى مثل ما اوتي رسل الله الله اعلم حيث يجعل رسالته. وفي قراءة رسالاته
سيصيب الذين اجرموا صغار عند الله وعذاب شديد بما كانوا يمكرون. الظاهر من الاية دي من معنى الاية ان معناها ان لما يأتيهم اية من القرآن واذا جاءتهم اية يقولوا مش هنؤمن الا لو اوتينا معجزات زي اللي جاءت لرسل الله
قالوا لن نؤمن حتى نؤتى مثل ما اوتي رسل الله انا بذكر هذا الرأي للامانة. لكني بصراحة انا مع تفسير اخر تفسير اخر هو انه لو جاءت للنبي عليه الصلاة والسلام اية حسية يعني معجزة زي ما هم طلبوا
وثبت لهم انه رسول الله زي ما الاية بتقول واذا جاءتهم اية يعني معجزة هنا يعني النبي جاب لهم عصاية بتعمل زي العصاية بتاعة موسى كده ماشي ازا جات لهم عصاية زي بتاعة موسى دي قالوا لن نؤمن حتى نؤتى ما اوتي رسل الله
يعني خلاص هم هيؤمنوا ان هو رسول بس لن يؤمنوا له ولن يستسلموا ولن يدخلوا الاسلام برضه. ليه هيطلبوا انها تأتي لهم همة لازم اه حتى نؤتى نحن مثل ما اوتي رسل الله يعني ايه؟ يعني لن يرضوا عن النبي صلى الله عليه وسلم رسول يتبعوه
ابدا اولا لانه مش من طبقة الاغنياء ولا من العشيرة بتاعتهم ربنا قال يعني مش فاكر هنا في اي صورة قالوا لولا انزل هذا القرآن على رجل من القريتين عظيم. يا ريت لو يكون راجل غني من اي مدينة مكة
ولا الطائف لكن ما فيش داعي واحد من طبقة الفقراء او من الطبقة المتوسطة فالمسألة حسد نتيجة العنصرية والطبقية. لا يمكن هيتبعه واحد من الطبقة المتوسطة مش مش الطبقة الغنية زيهم
فربنا بيقول لهم الله اعلم حيث يجعل رسالته ربنا اعلم من اي حد اعلم صيغة تفضيل على وزن افضل على وزن افعل الله اعلم وبيحذف من مين؟ من كل الناس من اي انسان
الله اعلم من اي حد بمن الذي يستحق ان يكون رسولا؟ حيث يجعل رسالته روي ان الوليد ابن المغيرة قال للنبي عليه الصلاة والسلام لو كانت النبوة يعني لو كانت النبوة فعلا لو كانت هذه هي النبوة لو كانت النبوة لكنت اولى بها منك لاني اكبر منك سنا
واكثر مالا وولدا وروي ايضا ان ابو جهل قال دي مهمة قوي بقى زاحمنا بنو عبد مناف في الشرف حتى اذا صرنا كفرسي رهان قالوا منا نبي يوحى اليه. والله لا نرضى به ولا نتبعه ابدا الا ان يأتينا وحي كما
تأتي كلها عشائر من قريش. لكن ابو جهل من آآ عشيرة آآ اسمهم آآ بني مخزوم اللي منهم ام سيدنا عمر بن الخطاب بيقول واحدى العشائر الكبيرة في قريش بيقول احنا نافسنا عشيرة بنو عبد مناف اللي هي عشيرة النبي عليه الصلاة والسلام
اطعموا فاطعمنا حملوا فحملنا اعطوا فاعطينا. شف العرب كانت بتتنافس في الخير. خل بالك. حتى في الجاهلية. مين هيطعم الحجيج احنا علينا طعام الحجيج لمدة يومين. لمدة تلاتة مين هيطعم الفقراء
طيب هل ده لهم عليه ثواب؟ لأ ليه؟ لان النية لم تكن لله النيل الفخر تنافس فابو جهل بيقول احنا منافسين لبني عبد مناف. في كل حاجة حتى اصبحنا كفرسي رهان. يعني حصانين بيجروا في
سباق محطوط عليهم رهانات وبيجروا جنب بعض بالزبط ما حدش عارف مين اللي هينال قصب السبق يعني مين اللي هيسبق كانوا بيعملوا ايه عشان يعني يقطعوا الشك باليقين مين الفرس اللي سرق يحطوا قصبة والحصان اللي يلمسها الاول بيبان لما بتقع ان هو اللي نال قصب السبق
فقالوا كل حاجة عملها عبنان وعبد مناف عملناها. لكن كمان بقى هيطلع منهم نبي لأ بقى مش هنسكت. ولا يمكن هنتبعه ربنا بيرد عليهم. الله اعلم حيث يجعل رسالته مش انتم اللي هتحددوا لربنا يرسل مين ولا لا يرسل مين
وفي الزخرف تدبرنا اهي الاية اهي في سورة الزخرف اه وقالوا لولا نزل هذا القرآن على رجل من القريتين عظيم اهم يقسمون رحمة ربك نحن قسمنا بينهم معيشتهم في الحياة الدنيا. ربنا بيقسم ارزاقهم
وما حدش منهم بيقدر يتحكم في رزقه اللقمة اللي بياكلها. بقى هو ده اللي هيتحكم في قرار ربنا فيما يخص النبوة؟ اهم يقسمون رحمة ربك؟ كل ده بيشرح لنا ليه؟ ربنا كان بييأس النبي عليه الصلاة والسلام من عتات الكفر في الحلقات السابقة
عشان ما يبذلش وقت وجهد زيادة عن اللزوم معهم. بينما اولى بوقته وجهده اخرين كفار اخرين لكن بيسمعوا او مؤمنين يحتاجوا للتربية دول عتات الكفر والالحاد دول لا يبحثون عن الحقيقة. هم بيبحثوا عن الشرف والمجد والفخر فالمسألة كلها عنصرية
امراض نفسية احنا النهاردة بنشوف ناس تعرف الحق وتعرف الباطل. ومع زلك تساند الباطل. ليه ؟ لان فيه شهوات واهواء مسيطرة عليهم والجزاء من جنس العمل اسمع بقى جزاء هؤلاء الاكابر اكابر المجرمين. اللي منعهم من الايمان الرغبة في التكبر والشرف والعزة جزاؤهم هيبقى ايه
اقرا بقى معي كمل مية اربعة وعشرين سيصيب الذين اجرموا صغار عند الله وعذاب شديد بما كانوا يمكرون الصغار يعني الذلة. عقاب نفسي. لان الخطيئة بتاعتهم في الاصل خطيئة نفسية. غرور وكبر وحسد
فالعقاب هيبقى نفسي بان هم يتزلوا صغار عند الله وشوية عزاب جسدي بقى وعذاب شديد يكون مؤلم بقى جسديا كمان جزاء الالم اللي سببوه للمؤمنين وهم بيعزبوهم صغار عند الله وعذاب شديد. ليه ؟ بما كانوا يمكرون. دايما هتجد ان ربنا لما يزكر
ان في عذاب شديد اما بيقول لك وما يظلم ربك احدا وان ربنا لا يظلم ينفي عن نفسه الظلم عشان خاطر ما فيش حد مننا مخه يروح ايه؟ لان ربنا ممكن يزلم حد. فلما يزكر ان فيه عزاب شديد يا اما يقول انه ما يزلمشي. يا اما يزكر العلة. اصل هم بما كانوا يمكرون. هم ده جزاء مكروه
ولا يحيق المكر السيء الا باهله طب ليه؟ دي بقى حقيقة وقفتني. ليه دايما لما ربنا يزكر انه هيعذب الكفار عزاب شديد والكلام ده وانا كمؤمن ما بيخوفنيش الحمد لله مش انا
لكن بشعر ان ربنا بيحبني عارفين ليه عارفين الواحد لما يكون رايح آآ شغله بقى عنده مسلا واحد مسلا عنده شركة فخد ابنه معه الشركة عشان هيعدوا على الشركة يعمل حاجة
سريعة وبعد كده هينزل هو وابنه يروح مشوار فابنه الصغير ده طلع معه. فهو لما دخل الشركة فجأة لقى احد الموظفين بيعمل حاجة غلط وممنوعة جامدة جدا فعقب وعقاب شديد. زعق له وقال له مخصوم منك تلات تيام من مرتبك
فبص لابنه الصغير وقال له خلي بالك بابا ما بيزلمش حد هو اللي عمل كده في نفسه. ليه؟ هل هل هو خايف من ابنه؟ لأ بس هو يحب ان ان ابنه دايما ينظر له نظرة
فيها تقدير وكأن الله سبحانه وتعالى يحب ان المسلم مخه ما يروحش ولا ثانية. في ان ربنا ممكن يظلم حد. فدايما ربنا لما يتكلم عن العذاب الشديد يا اما يدي العلة يقول هم اللي عملوا كده بما ظلموا انفسهم بما كانوا يمكرون. او يقول لك ايه
آآ وما يظلم ربك احدا وينفي عن نفسه ظلم وهو لا يحتاج ان ينفي عن نفسه شيء. ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
ما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك. وعبادك الصالحين. واجعلنا ممن يحبك
ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضك
اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون
وبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين اللهم سدد رميهم وخيب رمية عدوين وتقبل شهداءهم وكن مع اخواننا في تركستان الشرقية وفي الشام وفي كشميرا وفي الهند وانصر من نصرهم واخذل من خذلهم
وطهر المسجد الاقصى من الدنس فانهم لا يعجزونك واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتعاهدت على نصرة شريعتك
وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو اشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على محمد وعلى اله وصحبه ومن تبع هداه. والسلام عليكم ورحمة الله نراكم غدا بازن الله في نفس هذا الموعد ان كنا من اهل الدنيا